Pieter Bruegel o Biello - Biquipedia, a enziclopedia libre

# Pieter Bruegel o Biello

### De Biquipedia

Pieter Bruegel
Posible autorretrato de Pieter Bruegel
Naxito n'o: | 1525 ?
Naxito de: | Broghel?
Muerto n'o: | 9 de setiembre de 1569
Muerto á: | Bruselas
Ocupazión: | pintor

Pieter Brueghel o Biello u Bruegel (1525? – 9 de setiembre de 1569) estió un pintor flamenco, conoxito sobre tot per os suyos paisaches e eszenas de campesins.

## [Editar] Biografía

Bels decumentos sitúan o suyo puesto de naximiento en Broghel, amán de Breda, pero no ye seguro si se refieren á la ziudá olandesa de Breda u á la ziudá belga de Bree, clamata Breda en latín. De l'año 1559 entadebán, o pintor sacó l'ache de o suyo apellito e emprenzipió á siñar os cuadros suyos como Bruegel.

A torre de Babel (1563)

Estió aprendiz de Pieter van Aelst, a filla de o cual estaría más tardi a suya muller, e ta 1551 l'azeutaban como mayestro en a cofraría de pintors d'Ambers. Poco dimpués besitó Italia, tornando unaltra bez ta Ambers antis d'establexer-se á la fin en Bruselas 10 años dimpués, an i moriba lo 9 de setiembre de 1569.

Estió lo pai de Pieter Bruegel o Choben e Jan Bruegel o Biello. Os dos fillos se ferían tamién pintors, pero á la muerte de su pai yeran encara chiquez.

Bruegel s'espezializó en paisaches plens de campesins, pintatos en un estilo más simple que o de os suyos contemporanios. A enfluyenzia más ebidén en l'arte suyo ye a de l'anterior mayestro olandés Hieronymus Bosch.

Á ormino se considera á Bruegel o Biello lo primer pintor d'Ozidén en fer paisaches per gusto propio más que no pas como lo telón de fundo de bella alegoría relichiosa. Os suyos paisaches d'ibierno de 1565 son una buena preba de a riguridá de os ibiernos en o tiempo de a clamata Chiqueta Edá de Chelo.

## [Editar] Obras

O Trunfo de a Muerte (1562)

- Os pexes grans se minchan os chicos 1556, Albertina, Biena
- O somero en a escuela 1556, Kupferstichkabinett Staatliche Museen, Berlín
- A cayedura d'Icaro ta 1558, Musée des Beaux-Arts, Bruselas
- Proberbios olandeses 1559, Staatliche Museen zu Berlin - Gemaldegalerie, Berlin
- A luita entre Carnistoliendas e Cuaresma 1559, Kunsthistorisches Museum Wien, Biena
- Chuegos de ninos 1560, Kunsthistorisches Museum Wien, Biena
- O suizidio de Saúl 1562, Kunsthistorisches Museum Wien, Biena
- Dos monos chicos 1562, Staaliche Museen, Gemaldegalerie, Berlín
- O Trunfo de a Muerte ta 1562, Museo del Prado, Madrid
- Dulle Griet (A loca Margalideta) ta 1562, Museum Mayer van den Bergh, Ambers
  Paisache d'ibierno con liena ta paxaros (1565)
- A Torre de Babel 1563, Kunsthistorisches Museum Wien, Biena
- Biache ta Echipto 1563, Courtauld Institute Galleries, Londres
- A Torre de Babel (chiqueta) ta 1563, Museum Boymans-van Beuningen, Rotterdam
- Camín ta lo Calbario 1564, Kunsthistorisches Museum Wien, Biena
- L'adorazión de os Reis 1564, The National Gallery, Londres
- Os meses. Ziclo de 6 á 12 pinturas de os meses u estazions de o Libro de as oras, de as cuals en perbiben zinco:
  - Os cazataires en a nieu (ab.-chi.) 1565, Kunsthistorisches Museum Wien, Biena
  - Día fusco (feb.-ma.) 1565, Kunsthistorisches Museum Wien, Biena
  - A cullita de o feno (chun.-chul.) 1565, National Museum, Praga
  - A cullita (ag.-set.) 1565, Metropolitan Museum of Art, Nueba York
  - A tornata de a ramada (ot.-nob.) 1565, Kunsthistorisches Museum Wien, Biena
- Paisache d'ibierno con liena ta paxaros 1565, Wiltshire, Wilton House
- A calunia d'Apeles 1565, British Museum, Londres
- A matanza de os inozens ta 1565, Hampton Court, R.U./Kunsthistorisches Museum Wien, Biena
- O pintor e lo esperto ta 1565, Albertina, Biena
  A cullita (1565)
- A pedrica de Chuan Baltista 1566, Beaux Arts Museum, Budapest
- O zenso de Belén 1566, Musée des Beaux-Arts, Bruselas
- O baile de casamiento ta 1566, Detroit Institute of Arts, Detroit
- A combersión de Paulo 1567, Kunsthistorishes Museum Wien, Biena
- O país de Cocaña 1567, Alte Pinakothek, Munich
- O ziego guiando á o ziego 1568, Museo Nazionale, Nápols
- O casamiento campesín 1568, Kunsthistorisches Museum Wien, Biena
- A danza campesina 1568, Kunsthistorisches Museum Wien, Biena
- Os pedigons 1568, Louvre, París
- O campesín e o niedo 1568, Kunsthistorisches Museum Wien, Biena
- A cayedura de os ánchels rebeldes, Musée des Beaux-Arts, Bruselas

## [Editar] Enlazes esternos

Replega completa de as pinturas, en franzés

Retrieved from "http://an.wikipedia.org../../../p/i/e/Pieter_Bruegel_o_Biello_fba6.html"

Categorías: 1525 (naxenzias) | 1569 (muertes) | Pintors flamencos | Arte de o Renaximiento

##### Views

- Articlo
- Descusión
- Current revision

##### Rechirar

##### Atras luengas

- العربية
- Български
- Brezhoneg
- Català
- Česky
- Dansk
- Deutsch
- English
- Español
- Suomi
- Français
- Galego
- עברית
- Hrvatski
- Magyar
- Italiano
- 日本語
- ქართული
- 한국어
- Latviešu
- Plattdüütsch
- Nederlands
- ‪Norsk (bokmål)‬
- Polski
- Português
- Română
- Русский
- Српски / Srpski
- Svenska
- Українська
- 中文